ผงะ พบศพทารกในศูนย์กำจัดขยะ ถูกทิ้งในถัง รถเทศบาลเก็บติดมาด้วย
คนงานคัดแยกขยะเทศบาลใน จ.สตูล เจอศพทารกเพศชาย อายประมาณ 7 เดือน ถูกเก็บปนมากับขยะด้วย สภาพกะโหลกยุบ มีพลาสติกสีดำรัดแน่นที่คอ แต่คาดว่าเกิดจากขั้นการคัดแยกขยะ เผยขยะถูกเก็บมาจากหลายที่ จึงไม่รู้ว่าศพถูกทิ้งจากจุดไหน      ,เมื่อเวลา 14.00 น.วันที่ 13 พ.ย.58 ร.ต.ท.ปวิช ฤทธิ์ธรรมนาถ พนักงานสอบสวน สภ.ละงู จ.สตูล รับแจ้งเหตุพบศพทารก ที่บริเวณศูนย์กำจัดขยะมูลฝอยแบบครบวงจร ของเทศบาลตำบลกำแพง อ.ละงู ตั้งอยู่ริมถนนสายนาพญา-หน้าที่ว่าการ อ.ละงู บ้านนาพญา หมู่ 8 ต.ละงู จึงพร้อมด้วย พ.ต.ท.วรินทร์ วันธงชัย รอง ผกก.สส.สภ.ละงู พ.ต.ท.สุริยา บาราสัน รอง ผกก.ป. พ.ต.ท.จักรพันธุ์ คงแก้ว รอง ผกก.สส.กก.สส.ภ.จ.สตูล พ.ต.ท.จิรพงศ์ รุจิระยรรยง พนักงานสอบสวนชำนาญงานพิเศษ ไปตรวจสอบ,ที่เกิดเหตุพบศพเด็กทารกเพศชาย อายุประมาณ 7 เดือน สวมเสื้อยืดแขนยาวสีขาว สวมแพมเพิร์ส แต่ไม่สวมกางเกง ลักษณะขึ้นอืดส่งกลิ่นคลุ้ง ที่บริเวณกะโหลกด้านขวายุบหาย ที่ลำคอมีพลาสติกสีดำรัดแน่น โดยคนงานพบศพขณะทำการคัดแยกขยะผ่านสายพาน จึงให้มูลนิธิกุศลสถานตรัง นำศพส่ง รพ.มอ.หาดใหญ่ จ.สงขลา เพื่อชันสูตรหาสาเหตุการตายที่แท้จริง,อย่างไรก็ตาม ในเบื้องต้นเจ้าหน้าที่เชื่อว่า เด็กทารกตายมาจากที่อื่น และมีคนนำไปทิ้งในถังขยะ ก่อนที่รถเก็บขยะเทศบาลที่ตระเวนเก็บขยะจากถัง นำไปทิ้งไว้ที่ศูนย์กำจัดขยะมูลฝอยแบบครบวงจรดังกล่าว ส่วนกะโหลกที่ยุบนั้นอาจจะถูกเครื่องบดขยะบดขณะผ่านเครื่องคัดแยกขยะ รวมถึงพลาสติกที่รัดรอบคอ ก็น่ามาจากขั้นตอนการคัดแยกขยะ,เบื้องต้นได้ให้ ชุดสืบสวน สภ.ละงู และชุดสืบสวนตำรวจภูธร จ.สตูล แยกย้ายกันหาเบาะแสที่มาของศพทารกดังกล่าว ขณะที่นายอาหลี ดำมากอ พนักงานขับรถตักขยะ กล่าวว่า สำหรับขยะในวันนี้มาจากหลายแห่ง เช่น อบต.กำแพง เทศบาล ต.กำแพง อบต.น้ำผุด อบต.ละงู ดังนั้นจึงไม่ทราบแน่ชัดว่า ศพทารกมาจากที่ใด.
คนงานคัดแยกขยะเทศบาลใน จ.สตูล เจอศพทารกเพศชาย อายประมาณ 7 เดือน ถูกเก็บปนมากับขยะด้วย สภาพกะโหลกยุบ มีพลาสติกสีดำรัดแน่นที่คอ แต่คาดว่าเกิดจากขั้นการคัดแยกขยะ เผยขยะถูกเก็บมาจากหลายที่ จึงไม่รู้ว่าศพถูกทิ้งจากจุดไหน      
ศพทารก,พบศพทารก,ทารกเพศชาย,ทารกอายุ7เดือน,ทิ้งในถังขยะ,ทิ้งศพทารก,ศูนย์กำจัดขยะ,ละงู,สตูล,ข่าว,ไทยรัฐ,ข่าวทั่วไทย,ข่าวภูมิภาค